《偈三首 其一》
宋代·释法一

衲僧正法眼，照破铁围山。四方并八面，尖角更团圞。

双椎轰法鼓，一击透玄关。乾坤收不得，留与后人看。

作者简介：释法一（一○八四～一一五八），字贯道，赐号寻巢，俗姓李，开封祥符（今河南开封）人。为南岳下十四世，泐潭清禅师法嗣。徽宗大观元年（一一○七）从灵岩通照愿禅师祝发。后又谒蒋山圆梧禅师、疏山草堂禅师。高宗绍兴七年（一一三七），住泉州延福院。后四迁巨刹。退长芦，归天台万年观音院。二十八年卒，年七十五。事见《鸿庆居士集》卷三二《长芦长老一公塔铭》、《嘉泰普灯录》卷一○、《五灯会元》卷一八。今录诗五首。